Държавен вестник, бр. 90, 2014 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  90
1. обявени за невалидни знаци по чл. 10, 
които са унищожени, загубени или открадна-
ти, за които застрахователят е уведомен през 
предходния ден;
2. обявени за анулирани през предходния 
ден знаци по чл. 10;
3. обявените за анулирани през предходния 
ден сертификати „Зелена карта“. 
(8) Комисията за финансов надзор има 
пълен и свободен достъп до данните в Ин-
формационния център на Гаранционния фонд.
(9) Всеки застраховател, предлагащ за-
дължителна застраховка „Гражданска отго-
ворност“ на автомобилистите в Република 
България, има право на достъп до данните по 
ал. 4 за прилагане на система за определяне 
на застрахователната премия според инди-
видуализирана оценка на риска. Условията 
и редът за използването на данните по изре-
чение първо се определят с Правилника за 
устройството и дейността на Гаранционния 
фонд (обн., ДВ, бр. 74 от 2006 г.; изм. и доп., 
бр. 40 от 2007 г. и бр. 6 от 2009 г.)
Чл. 42. (1) Данни за прекратяване на 
застрахователен договор за задължителна 
застраховка „Гражданска отговорност“ на 
автомобилистите или задължителна застра-
ховка „Злополука“ на пътниците в Република 
България могат да се подават само в деня на 
прекратяването на договора. 
(2) Гаранционният фонд обезпечава техно-
логично изпълнението на изискването по ал. 1.
Чл. 43. (1) Освен в случаите по чл. 293 от 
Кодекса за застраховането Гаранционният 
фонд предоставя въз основа на писмено искане 
на застраховател:
1. обобщена информация за пазара на за-
дължителна застраховка „Гражданска отговор-
ност“ на автомобилистите, която не разкрива 
сведения за потребители и моторните превозни 
средства, за които има сключена застраховка 
при конкретен застраховател;
2. във връзка с възникване и упражнява-
не на правото му по чл. 213 от Кодекса за 
застраховането – сведения за застрахователя, 
сключил задължителната застраховка „Граж-
данска отговорност“ на автомобилистите.
(2) Информацията по ал. 2 се предоставя 
безплатно.
Чл. 44. Застрахователен посредник, който е 
получил плащане на премия или на разсрочена 
вноска по задължителна застраховка „Граж-
данска отговорност“ на автомобилистите, 
гранична застраховка „Гражданска отговор-
ност“ на автомобилистите и „Злополука“ на 
пътниците в средствата за обществен превоз, 
е длъжен да я отчете в същия ден, както и 
да преведе получените средства в полза на 
застрахователя в срок до пет работни дни 
след получаване на плащането. 
Раздел VIІІ
Административнонаказателни разпоредби
Чл. 45. Лицата, които са извършили нару-
шение на наредбата, както и лицата, които са 
допуснали извършването на такива нарушения, 
се наказват при условията и по реда на част 
седма от Кодекса за застраховането.
Допълнителни разпоредби
§ 1. В случай че застраховател, предлагащ 
задължителните застраховки по тази наред-
ба, предоставя при или по повод тяхното 
сключване стока или услуга под каквато и 
да е форма, независимо от това, дали е бил 
санкциониран за това, или е преустановил 
предлагането, стойността на тези стоки или 
услуги се взема предвид при преценката на 
достатъчността на премията по чл. 65 от 
Кодекса за застраховането за застраховките, 
по повод на които стоките или услугите са 
били предоставени.
§ 2. Държавите, членуващи чрез своите на-
ционални бюра в системата „Зелена карта“, са:
1. държавите – членки на Европейския 
съюз, а именно: 
Република Австрия, Кралство Белгия, 
Република България, Федерална република 
Германия, Република Гърция, Кралство Да-
ния, Република Естония, Ирландия, Кралство 
Испания, Италианска република, Република 
Кипър, Република Латвия, Република Литва, 
Велико херцогство Люксембург, Република 
Малта, Кралство Нидерландия, Обединеното 
кралство на Великобритания и Северна Ирлан-
дия, Република Полша, Португалска републи-
ка, Румъния, Словашка република, Република 
Словения, Унгария, Република Финландия, 
Френска република, Република Хърватия, 
Чешка република, Кралство Швеция;
2. държави, членуващи в Европейското 
икономическо пространство, а именно: дър-
жавите – членки на Европейския съюз, както 
и Република Исландия, Кралство Норвегия 
и Княжество Лихтенщайн, отговорността за 
чиято територия се носи от Националното 
бюро на Конфедерация Швейцария;
3. трети държави, подписали Многостран-
ното споразумение между националните бюра 
на застрахователите на държавите – членки 
на Европейското икономическо пространство, 
и на други асоциирани държави, сключено в 
Ретимно, Крит, на 30 май 2002 г., наричано 
„Многостранното споразумение“, а именно: 
Конфедерация Швейцария, Княжество 
Андора и Република Сърбия;
4. други трети държави, а именно: 
Република Албания, Босна и Херцеговина, 
Република Беларус, Държавата Израел, Ис-
лямска република Иран, Кралство Мароко, 
Република Молдова, Република Македония, 
Черна гора, Руска федерация, Тунизийска 
република, Република Турция, Украйна.